CELEX: C2007/315/16
Language: hu
Date: 2007-12-22 00:00:00
Title: C-457/05. sz. ügy: A Bíróság (negyedik tanács) 2007. október 4-i ítélete (Landgericht Wiesbaden – Németország előzetes döntéshozatal iránti kérelme) – Schutzverband der Spirituosen-Industrie eV kontra Diageo Deutschland GmbH (Áruk szabad mozgása – 75/106/EGK irányelv – Tagállami jogszabályok közelítése – Előre csomagolt folyadékok – Térfogat szerinti kiszerelés – Az 5. cikk (3) bekezdésének b) és d) pontja – Baileys Minis – 0,071 literes névleges térfogatú előre csomagolt termékek forgalomba hozatala)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/10
            
         A Bíróság (negyedik tanács) 2007. október 4-i ítélete (Landgericht Wiesbaden – Németország előzetes döntéshozatal iránti kérelme) – Schutzverband der Spirituosen-Industrie eV kontra Diageo Deutschland GmbH
   (C-457/05. sz. ügy) (1)
   
   (Áruk szabad mozgása - 75/106/EGK irányelv - Tagállami jogszabályok közelítése - Előre csomagolt folyadékok - Térfogat szerinti kiszerelés - Az 5. cikk (3) bekezdésének b) és d) pontja - Baileys Minis - 0,071 literes névleges térfogatú előre csomagolt termékek forgalomba hozatala)
   (2007/C 315/16)
   Az eljárás nyelve: német
   A kérdést előterjesztő bíróság
   Landgericht Wiesbaden
   Az alapeljárás felei
   
      Felperes: Schutzverband der Spirituosen-Industrie eV
   
      Alperes: Diageo Deutschland GmbH
   Tárgy
   Előzetes döntéshozatal iránti kérelem – Landgericht Wiesbaden – Az EK-Szerződés 28. és 30. cikkének értelmezése – A módosított, az egyes előre csomagolt folyadékok térfogat szerinti kiszerelésére vonatkozó tagállami jogszabályok közelítéséről szóló, 1974. december 19-i tanácsi irányelv (HL L 42., 1. o.) 5. cikke (3) bekezdése b) pontja második albekezdésének második mondata és 5. cikke (3) bekezdése d) pontja, valamint III. mellékletének 4. pontja összefüggő rendelkezéseinek érvényessége – A 0,071 liter térfogatú csomagolásban Írországban vagy az Egyesült Királyságban jogszerűen előállított és forgalomba hozott termékek más tagállamokban történő forgalomba hozatalának megtiltása – Baileys Minis
   Rendelkező rész
   A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmánnyal módosított, az egyes előre csomagolt folyadékok térfogat szerinti kiszerelésére vonatkozó tagállami jogszabályok közelítéséről szóló, 1974. december 19-i 75/106/EGK tanácsi irányelv 5. cikke (3) bekezdésének d) pontját úgy kell értelmezni, hogy a 0,071 literes névleges térfogatú, Írországban vagy az Egyesült Királyságban jogszerűen előállított és forgalomba hozott, és az ezen irányelv III. mellékletének 4. pontjában felsorolt termékeket tartalmazó előre csomagolt termékeket a többi tagállamban is forgalomba lehet hozni.
   Az említett okmánnyal módosított 75/106 irányelv 5. cikke (3) bekezdése b) pontja második albekezdésének utolsó mondata, együttes olvasatban ugyanezen cikk (3) bekezdésének d) pontjával, érvénytelen, amennyiben az ezen irányelv III. melléklete 4. pontjának I. oszlopában szereplő közösségi harmonizált névleges térfogatok sorából kizárja a 0,071 literes névleges térfogatot.
   
      (1)  HL C 131., 2007.6.3.